Pin-númer – Personal Identification Number

Persónulegt innsláttarnúmer

PIN-númer

Best og öruggast er að leggja leyninúmerið á minnið. Ef það gengur ekki er hægt að skrá það þannig hjá sér að korthafi einn viti að um **PIN**-númer sé að ræða.

**PIN**-númer er leyninúmer sem korthafar fá við stofnun debetkorts. Það kemur í staðinn fyrir undirskrift þar sem það er notað.

Hafa skal í huga að geyma aldrei **PIN** númer og debetkort á sama stað! Korthafi ber ábyrgð á öllum úttektum þar sem **PIN**-númer er notað.

Ef **PIN**-númer gleymist (glatast) er hægt að hafa samband við viðskiptabanka/sparisjóð eða viðkomandi kortafyrirtæki og fá númerið endurútgefið. Í dag eru mörg lönd að innleiða að eingöngu eru notuð **PIN**-númer við notkun korts til staðfestingar í staðinn fyrir að nota undirskrift.

Allar úttektir á stolið kort sem staðfestar eru með **PIN**-númeri eru á ábyrgð korthafa, þar til hann tilkynnir útgefanda um stuldinn.

**PIN**-númer á aldrei að gefa upp við netviðskipti, eingöngu ef annaðhvort segulrönd eða örgjörvi er lesið á afgreiðslustað.

Korthafi á í öllum tilfellum sjálfur að slá inn **PIN**-númer, það er með öllu óheimilt að gefa afgreiðslufólki upp leyninúmerið.

Puk-númer – Pin Unlocking Key

**PUK** er opnunarlykill fyrir rafræn skilríki. **PUK**-númer fást afhent í heimabönkum.

**PUK**-númer þarf til þess að virkja rafrænu skilríkin og/eða breyta **PIN**-númeri.